Herfsmiddag | LitNet
Hoor die voëls stil word,
die verkeer veraf raas:
boodskappe van tuiskoms.
Iets het gebeur met die lug:
dit dra teerder aan geluid.
Wanneer honde blaf,
kalmeer dit gemoedere:
iets, iemand, is nog aan die waghou.
Gaan na die buurte op die vlaktes,
die dakke van die komplekse,
die voorportale van die herehuise,
die binnekamers soos beloftes.
Gaan heen na die stede,
betree die bouvalle, die sopkombuise,
die kerke waar bidders hoes,
die verset opflikker,
maar niks meer vlamvat nie.
Gaan na die skure en werkplekke en winkels
waar die inwonendes nie veel het nie
behalwe die vooruitsig van ’n oomblik teen sononder
waaruit die vreugde spruit.
Gedenk daardie byeenkoms:
’n toevalligheid van die sintuie, die lig en die hardheid van die aarde.
Toast Coetzer se woord va...
Sewes 1532 shares
“The problem with decol... 425 shares
LitNet se Afrikaanse woor... 21 comments
Soos dit goeie Suid-Afrik... 14 comments